Source: http://www.ssn.sk/20289/ustavny-sud-sr-k-6-februaru-2019-vybavil-vsetkych-92-staznosti-pre-neustavnost-alebo-nezakonnost-volieb-organov-uzemnej-samospravy/
Timestamp: 2019-02-18 22:55:36+00:00

Document:
Ústavný súd SR k 6. februáru 2019 vybavil všetkých 92 sťažností pre neústavnosť alebo nezákonnosť volieb do orgánov územnej samosprávy - Slovenský syndikát novinárov
Stanovy SSN
Tlačová rada
Ústavný súd SR k 6. februáru 2019 vybavil všetkých 92 sťažností pre neústavnosť alebo nezákonnosť volieb do orgánov územnej samosprávy
Pridané 8. februára 2019
Podľa čl. 129 ods. 2 Ústavy Slovenskej republiky (ďalej len „ústava“) Ústavný súd Slovenskej republiky (ÚS SR) rozhoduje o ústavnosti a zákonnosti volieb prezidenta Slovenskej republiky, volieb do Národnej rady Slovenskej republiky, volieb do orgánov územnej samosprávy a volieb do Európskeho parlamentu.
Ústavnému súdu Slovenskej republiky bolo doručených celkovo 92 sťažností podľa čl. 129 ods. 2 ústavy pre neústavnosť alebo nezákonnosť volieb do orgánov územnej samosprávy konaných 10. novembra 2018.
V 87 sťažnostiach boli navrhovateľmi fyzické osoby a v 5 sťažnostiach boli navrhovateľmi politické strany.
Podľa § 63 ods. 6 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov ústavný súd rozhodne o sťažnosti na neústavnosť alebo nezákonnosť volieb do orgánu miestnej samosprávy alebo proti výsledku volieb do orgánu miestnej samosprávy do 90 dní od doručenia sťažnosti.
Ústavný súd vybavil k 6. februáru 2019 všetkých 92 sťažností v zákonnej 90-dňovej lehote.
Ústavný súd priebežne informoval verejnosť o svojich rozhodnutiach v daných veciach prostredníctvom tlačových správ a v súlade s doterajšou praxou prináša aj súhrnné štatistické spracovanie konaní vo volebných veciach týkajúcich sa volieb do orgánov územnej samosprávy konaných 10. novembra 2018.
Ústavný súd k 6. februáru 2019 vybavil všetkých 92 sťažností, z čoho:
o 61 sťažnostiach rozhodol 59 rozhodnutiami[1] (nálezmi a uzneseniami) a
31 sťažností vybavil odložením.
[1] V dvoch prípadoch rozhodnutiu vo veci samej predchádzalo spojenie dvoch vecí na spoločné konanie.
Z celkového počtu 59 rozhodnutí (nálezov a uznesení) bolo:
14 nálezov,
30 uznesení o odmietnutí sťažnosti,
12 uznesení o zamietnutí sťažnosti a
3 uznesenia o zastavení
Ústavný súd nálezom vyhlásil za neplatné voľby:
starostu obce Svinia,
starostu obce Jánovce,
starostu obce Tichý Potok,
starostu obce Žehňa,
primátora mesta Nemšová a
poslancov Obecného zastupiteľstva obce Lipovec.
Ústavný súd nálezom zrušil vcelku alebo zrušil v časti výsledok volieb:
starostu obce Nandraž,
starostu obce Lysica a
poslancov do Obecného zastupiteľstva obce Bunkovce.
Ústavný súd nálezom zrušil vcelku alebo zrušil v časti rozhodnutie volebnej komisie a vyhlásil za zvoleného toho, kto bol riadne zvolený, v prípadoch volieb:
starostu obce Dolný Harmanec,
starostu obce Čierny Brod,
poslancov do Obecného zastupiteľstva obce Ondrejovce,
poslancov do Obecného zastupiteľstva obce Stará Myjava a
poslancov do Mestského zastupiteľstva mesta Tvrdošín.
TémaKošice, tlacovky, Ústavný súd SR, volebné sťažnosti
Vyhlásenie Ústavného súdu Slovenskej republiky k jeho fungovaniu po 16. februári 2019
O premiére s košickými Otellami, Desdemonami a Jagami
MS v ľadovom hokeji propagujú aj cudzinci žijúci na Slovensku
Druhá tohtoročná premiéra v košickom divadle je ženskou záležitosťou
Prehľad podujatí 7. týždeň – 08.02.2019
Opustil nás vojenský novinár Milan Čipka
Novinári z východu môžu opäť zabojovať o stupne víťazov
Prehľad podujatí 5.týždeň – 25.01.2019
Košický kraj pripravuje turistické novinky, chystá sa aj na MS v hokeji
Na výstave v košickej Tabačke odhalia utečenci svoje tváre
Sto dní do eurovolieb: Akú Európu po nich chceme?
Autor a režisérka o činohernej inscenácii Urna na prázdnom javisku, ktorá bude mať slovenskú premiéru v ŠD Košice

References: súd 
 súd 
 čl. 129
 súd 
 čl. 129
 § 63
 súd 
 súd 
 súd 
 súd 
 súd 
 súd 
 súd 
 súd